Predkladacia správa

Podľa  § 108 ods. 1  zákona  400/2009 Z. z.  o  štátnej službe  a  o  zmene  a  doplnení niektorých zákonov (ďalej len „zákon“) štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak. 

Vzhľadom na nariadenie vlády Slovenskej republiky č. 550/2009 Z. z., ktorým sa ustanovujú zvýšené platové tarify štátnych zamestnancov a zmenu dĺžky služobnej praxe sa v zmysle uvedeného predkladá vláde Slovenskej republiky návrh na určenie platových náležitostí vedúcej služobného úradu Úradu priemyselného vlastníctva Slovenskej republiky.

Materiál vzhľadom na jeho charakter nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.